Fra midten av 1600-tallet til midten 1700-tallet fantes her apoteket «Engelen» som ble drevet av Christopher Molitor den eldste og hans slekt i over 100 år. I 1832 åpnet rittmester Leonard Groll sin første forretning for arbeidsfolk, under navnet «L.Grolls Lärftshandel» i husets første etasje. Forretningen fantes på denne adressen til langt inn på 1980-tallet, da lokalene ble bygd om til restaurantvirksomhet.